Nuuskommentaar: Gedekoloniseerde leerplan – Aansoek om betrekking, soos vertaal uit oorspronklike ‘Engels’Argieffoto. 21 Desember 2022 Geagte heer / dame AANSOEK OM BESTUURSPOS Ek het pas aan die Sartre & Fanon-universiteit vir Anargie en Revolusie in Kaapstad (voormalige Ikeys) afgestudeer en is deel van die eerste groep wat onder die gedekoloniseerde leerplan my grade verwerf het. Eintlik, as deel van die dekolonisering van die leerplan word nou nie meer van grade gepraat nie, maar van “Release Certificates”. Dit vereis geen eksamen of toetse nie. My hoogste kwalifikasie is die ekwivalent van ’n ou MSc. Ek het dit in geologie behaal. My hoofvakke vir die voorgraadse RC was: Op tweedejaarsvlak, al drie jare daar, het ek geneem: My eerstejaarsvak was Ek was ook ’n selleier in my koshuis, Huis Castro. Indien u dit laat kontroleer, sal u merk dat ek verskeie kere aangehou is en vir ’n lang rits kriminele oortredings gevonnis is. Ek is egter trots om te sê dat ek ’n politieke gevangene was. Soos u kan sien is ek goed gekwalifiseer vir ’n bestuurspos in u onderneming. My salarisverwagting is R3,7 miljoen per jaar (inflasie-aangepaste berekening van die minister se welvaartsberekening van R600 000 per jaar in 2016). Soos u weet het inflasie skerp gestyg nadat die #FeesMustFall-veldtog destyds suksesvol bygedra het dat Suid-Afrika rommelstatus bereik het. ’n Motortoelaag en huisvestingstoelaag is vanselfsprekende bykomstighede. Ek sal veral nuttig wees in ŉ korporatiewe rol in u onderneming om aandag te gee aan die rassevraagstuk. Dit behels eerstens ’n vestiging van ’n skerp rassebewustheid sodat wit werknemers met skuldgevoelens gelaai kan word, asook om ’n begrip te ontwikkel vir die nodigheid van restitusie. Swart werknemers se trots om swart te wees word gevoed, asook hul bewustheid dat hulle op restitusie oor die hele spektrum geregtig is. Volkome harmonie word dus voorsien. Voorts kan ek effektief meedoen in die wegdoen met Afrikaans. In die finale instansie is ek ’n kundige om te adviseer oor hoe om Eurosentriese idees en praktyke uit te wis en ’n gedekoloniseerde werksomgewing te skep. Daar is nou wel nie standbeelde by u onderneming nie, maar ek glo ou portrette wat dateer uit die voor-gedekoloniseerde era, hang nog teen die mure. Nadat dit verwyder en verbrand is, kan ek adviseer oor wie se portrette in die plek daarvan gehang kan word. So uit die vuis word aan Sartre en Fanon gedink, asook Stalin, Omar al Basjir, Ghaddafi, Malema en ander. Ek is nou so opgewonde dat ek nie kan wag om by u onderneming in te val nie, en ek verneem graag wanneer ek kan begin (net nie voor Kersfees en Nuwejaar nie). Die uwe